CĒSU NOVADA PAŠVALDĪBAS IEPIRKUMA KOMISIJAS
16.09.2024. ATBILDES UZ IEINTERESĒTO PIEGĀDĀTĀJU UZDOTAJIEM JAUTĀJUMIEM
par atklātu konkursu ““Ēkas pārbūve Raiņa ielā 27, Cēsīs, Cēsu novadā”
iepirkuma identifikācijas Nr. CNP/2024/45/ERAF


Jautājums:
Lūgums precizēt līnijveida drenāžas kanāla ACO Drain tipu: modelis, augstums/platums, slodzes klase.

Atbilde:
Par būvprojektā iekļauto līnijveida drenāžas kanālu ACO Drain tipu sniedzam sekojošu informāciju: 
ACO Multiline Seal in V100 kanāls, platums 135mm, augstums 250mm, režģa slodzes klase B125.

Jautājums:
Pēc Ministru kabineta noteikumiem Nr. 222 no 08.04.2021. “Ēku energoefektivitātes aprēķina metodes un ēku energosertifikācijas noteikumi” (turpmāk – MK noteikumi) energoefektivitātes klasi ēkām, kurām apkurināmā platība ir virs 250m2, iedala dzīvojamās ēkās un nedzīvojamās ēkās.  
MK noteikumu punkts Nr.4 precizē, ka nododot ekspluatācijā pārbūvētās un jaunbūvētās ēkas, energosertifikāta aprēķinā tiek iekļauti projektētās ēkas būvelementi, būvkonstrukcijas un  inženiersistēmas, kā arī punkts Nr. 19.nosaka, ka
“19. Ēkas energoefektivitātes rādītāju aprēķinā iekļauj šādus pakalpojumu veidus:
19.1. dzīvojamām ēkām – apkure, sadzīves karstā ūdens sagatavošana, mehāniskā ventilācija un dzesēšana;
19.2. nedzīvojamām ēkām – apkure, sadzīves karstā ūdens sagatavošana, mehāniskā ventilācija, apgaismojums un dzesēšana.”
Ēku būvelementi, būvkonstrukcijas un inženiersistēmu rādītāji ir izbūvējami atbilstoši katras ēkas projektam un energoefektivitātes rādītāji tiek noteikti ar vienādām metodēm gan publiskām, gan cita veida ēkām, piemēram, viendzīvokļa, divdzīvokļu un daudzdzīvokļu ēkām, kas netiek klasificētas kā publiskas ēkas. 
Iepazīstoties ar Atklāta konkursa nolikumu un saimnieciski visizdevīgākā piedāvājuma vērtēšanas kritēriju K2, norādām, ka tiek atbildīgajam būvdarbu vadītājam tiek prasīta pieredze tieši “energoefektīvu ēkas norobežojošo konstrukciju un ietaišu būvdarbos jaunbūvju/pārbūvju/ēku atjaunošanas projektos”. Tā kā MK noteikumi paredz ēku iedalījumu dzīvojamās un nedzīvojamās ēkās, lūdzam Pasūtītāju precizēt Atklāta konkursa nolikuma punkta 10.2.5. sadaļu K2, izsakot to sekojošā redakcijā (skatīt zemāk)

	K2
	Pretendenta piedāvātā Atbildīgā būvdarbu vadītāja pieredze
Konkursa nolikuma 8.2.7. apakšpunktā piedāvātajam Atbildīgajam būvdarbu vadītājam iepriekšējo piecu gadu (2019., 2020., 2021., 2022., 2023. gadu un 2024. gada periodu līdz piedāvājumu iesniegšanas dienai) laikā ir atbildīgā būvdarbu vadītāja pieredze energoefektīvu ēkas norobežojošo konstrukciju un ietaišu būvdarbos jaunbūvju/pārbūvju/ēku atjaunošanas projektos publiskas nedzīvojamas II vai III grupas ēkai ar platību vismaz 1500 m² (viens tūkstotis pieci simti kvadrātmetru), kurā pagaidu energosertifikāts, kas ir bijis spēkā esošs ēkas nodošanas ekspluatācijā brīdī, apliecina, ka jaunbūves gadījumā ēkas energoefektivitātes novērtējums apkurei ir mazāks vai vienāds - 50 kWh/m2 gadā, vai pārbūves/ēkas atjaunošanas gadījumā ēkas energoefektivitātes novērtējums apkurei ir mazāks vai vienāds - 60 kWh/m2 gadā.
Pieredzes apliecināšanai Pretendents iesniedz:
1. atsauksmi par attiecīgiem būvniecības līgumiem iepriekšējo piecu gadu laikā, kas ietvēruši Pasūtītāja norādīto darbu īstenošanu un datus par rezultātu mērījumiem (piemēram, pēc būvdarbiem izstrādāto pagaidu energosertifikātu, kas apliecina ēkas kopējo energopatēriņu pēc būvdarbiem); un
1. par pieredzi apliecinošo objektu darbu pabeigšanas akta vai akta par objekta pieņemšanu ekspluatācijā kopiju, vai izdruku  no Būvniecības informācijas sistēmas par objekta pieņemšanu ekspluatācijā, vai citu līdzvērtīgu  dokumentu, kas apliecina objekta pieņemšanu ekspluatācijā atbilstoši normatīvajiem aktiem. Ja Pretendents pieredzi apliecina ar objektu, kurā veikti atjaunošanas/ pārbūves darbi, Pretendents iesniedz apliecinājumu par objekta vai tās daļas gatavību ekspluatācijā vai citus pierādījumus, kas ļauj Pasūtītājam pārliecināties par objektā veiktiem pārbūves un/vai atjaunošanas darbiem un to apjomiem; vai 
1. citus dokumentus (pēc nepieciešamības), kas pierāda prasību izpildi (piemēram, būvdarbu žurnāla kopija, segto darbu akti, apstiprināta forma 2 u.tml.).
Informācija par atbildīgā būvdarbu vadītāja pieredzi (ja tāda ir) jānorāda Konkursa nolikuma 5. pielikumā, vienlaikus iesniedzot pieredzi apliecinošus dokumentus.
Ja Pretendenta norādītajam Atbildīgajam būvdarbu vadītājam ir:
1. K2 kritērijā pieredze kā atbildīgajam būvdarbu vadītājam 1 (vienā) objektā, Pretendents iegūst 20 punktus;
1. K2 kritērijā norādītā pieredze kā atbildīgajam būvdarbu vadītājam 2 (divos) objektos, Pretendents iegūst 30 punktus.

Atbilde:
Skaidrojam, ka iepirkuma nolikuma 8.3.6. punktā ir sniegta definīcija, kas ir publiska ēka, un 8.3.4. un 8.3.5. punktos ir sniegta definīcija II un III grupas ēkām. Iepirkuma nolikuma saimnieciski visizdevīgākā piedāvājuma vērtēšanas kritērijos grozījumi netiek veikti.

Jautājums:
Žalūzijas Nr. 1 ir 5,62 x 3,29m, kas kopā sastāda 18,49m2, bet tāmē norādīts 21,86m2. Lūdzu precizēt tāmes apjomus!

	Žalūziju Nr.1, 1gb. aila 5,62x3,29(h) (Ruļļu reste, ruļļu ietīšanas kaste - taisnstūra ar 45 nošķēlumu, augstums - 405mm, vadulas platums -100 mm, lamele - H=84mm ar 45mm pastiprinājuma profiliem, ekstrudēta alumīnija profila reste, krāsa - melna, ruļļa vadība: ar automātiku. Motors MDF 20-22-12 60%. Motora avārijas atvēršanas cilpa.Skrūves, hermētiķi, stiprinājumu komplekts, palīgmateriāli)
	m²
	21,86



Atbilde:
Lokālās tāmes Nr.2  pozīcijā Nr.2-5-47 Žalūziju Nr.1, 1gb. aila 5,62x3,29(h) (Ruļļu reste, ruļļu ietīšanas kaste - taisnstūra ar 45 nošķēlumu, augstums - 405mm, vadulas platums -100 mm, lamele - H=84mm ar 45mm pastiprinājuma profiliem, ekstrudēta alumīnija profila reste, krāsa - melna, ruļļa vadība: ar automātiku. Motors MDF 20-22-12 60%. Motora avārijas atvēršanas cilpa.Skrūves, hermētiķi, stiprinājumu komplekts, palīgmateriāli) tiek precizēts apjoms no 21.86 m2 uz 18.49 m2 .

Jautājums:
1. AR-4 3.stāva plānā norādīts žalūzijtipa žogs ar vārtiņiem. Apjomu tāmē nevaram doto pozīciju atrast. Lūdzu paskaidrojiet!

Atbilde:
Lokālā tāme Nr.2 ir papildināta ar pozīciju Nr.2-21-6 Žalūzijtipa žoga montāža (krāsots metāla žogs h-1,8m, žoga stabi metāla 60x40x1800mm, cepures, vārti ar brīvo atvērmu 0,9m, stiprinājumu komplekts, palīgmateriāli) m 8.90.

Jautājums:
2. Lokālajā tāmē Nr.2 ietvertas pozīcijas:
	2-5-47
	08-00000
	Žalūziju Nr.1, 1gb. aila 5,62x3,29(h) …....... u.t.t.
	m²
	21.86

	2-5-48
	08-00000
	Žalūziju Nr.2, 1gb. 1,5x2,5(h) …......... u.t.t.
	m²
	3.75


Nevaram atrast projekta specifikāciju. Lūdzu norādiet!

Atbilde:
Paskaidrojam, ka žalūziju specifikācija ir norādīta būvprojekta rasējumu lapā AR –33 DURVJU SPECIFIKĀCIJA.

Jautājums:
3. Sakiet, lūdzu, vai, sagatavojot Finanšu piedāvājumu, tāmes pozīcijās ir jāsaglabā norāde “vai ekvivalents”, ja Pretendents sniedz savu cenu piedāvājumu šajās pozīcijās norādītajiem materiāliem (t.i. ekvivalents netiek piedāvāts).

Atbilde:
Skaidrojam, ka tāmes pozīcijas nosaukumi, t.sk. norādes, ir jāsaglabā tādas, kādas tās ir norādītas iepirkuma dokumentācijā.
Ja pretendents piedāvā būvniecības materiāla vai būvizstrādājuma ekvivalentu, tad pretendenta pienākums ir nepārprotami norādīt papildu informāciju atsevišķā pielikumā pie finanšu piedāvājuma, sniedzot tehnisko informāciju par piedāvāto ekvivalentu un norādi par sākotnējo materiālu / būvizstrādājumu, kuru plānots nomainīt.

